CELEX: 62007CA0220
Language: sk
Date: 2008-06-19 00:00:00
Title: Vec C-220/07: Rozsudok Súdneho dvora (štvrtá. komora) z  19. júna 2008 – Komisia Európskych spoločenstiev/Francúzska republika (Nesplnenie povinnosti členským štátom — Smernica 2002/22/ES — Elektronické komunikácie — Určenie podnikov poverených zabezpečiť univerzálnu službu — Nesprávne prebratie)

15.8.2008   
            
            
               SK
            
            
               Úradný vestník Európskej únie
            
            
               C 209/12
            
         Rozsudok Súdneho dvora (štvrtá. komora) z 19. júna 2008 – Komisia Európskych spoločenstiev/Francúzska republika
   (Vec C-220/07) (1)
   
   (Nesplnenie povinnosti členským štátom - Smernica 2002/22/ES - Elektronické komunikácie - Určenie podnikov poverených zabezpečiť univerzálnu službu - Nesprávne prebratie)
   (2008/C 209/16)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: J.-P. Keppenne a M. Shotter, splnomocnení zástupcovia)
   
      Žalovaná: Francúzska republika (v zastúpení: G. de Begues a B. Messmer, splnomocnení zástupcovia)
   Predmet veci
   Nesplnenie povinnosti členským štátom – Nesprávne prebratie (článkov 8, 12 a 13) smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, s. 51; Mim. vyd. 13/029, s. 367) – Povinnosť použitia efektívneho, objektívneho, transparentného a nediskriminačného mechanizmu určenia podnikov poverených zabezpečiť univerzálnu službu – Vnútroštátna právna úprava vylučujúca a priori operátorov, ktorí nie sú schopní zabezpečiť poskytovanie tejto služby na celom území štátu
   Výrok rozsudku
   
               1.
            
            
               Francúzska republika si tým, že prebrala do vnútroštátneho práva ustanovenia týkajúce sa určenia podnikov poverených zabezpečiť univerzálnu službu, nesplnila povinnosti, ktoré jej vyplývajú z článku 8 ods. 2, článkov 12 a 13, ako aj z prílohy IV smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby).
            
         
               2.
            
            
               Francúzska republika je povinná nahradiť trovy konania.
            
         
      (1)  Ú. v. EÚ C 211, 8.9.2007.